Rangsang Tuban (Hanacaraka)/Kaca 114


Alihaksara
/kaca 114/

jeng katingalan kalayan titi ;  bakalipun kajeng cenḍana ; kinarawisṭa ing lung lungan apinḍa alum ;  wontĕn seseratanipun ibrani ; mungel: raja putri ; putranipun dewi wayi ;  patutan ; saking pangéran warihkusuma ingkang seda konduran:
dereng dumugi pamaosipun ; sang prabu putri anjrit sarwi
lara karuna ;  nanging dewi senḍang ; boten turnut bela karuna ; 
awit ; boten sumrep darunanipun ;  makaten ugi sang pangéran
warihkusuma ; saya boten turnut bela karuna ;  namung kendel,
nanging ameraki ingkang rayi angudi punapa darunanipun muwun ; 
dangu ; boten angsal wangsulan ;  wusana dipun aturi ; yen
dewi senḍang punika putranipun sang pangéran ingkang linabuh

ing benawi ;  sang pangéran ; lajĕng abengok tumut karuna ; 
sarta breng ; tiyang sapasewakan sami bela tumut karuna ;  sireping tangis ; sang prabu putri wangsul lenggah ing ḍampar ;  ing)cang putra dewi senḍang ; boten pisah wontĕn ing ngarsanipun ;  sarta tansah dipun tingali ;  raden udakawimba ; kaḍawuhan anglukari pusaranipun cinḍe ; sarta ingapunten dosanipun ;  tetep minantu ing sang prabu putri ing banyubiru ; 
wonten ing paḍukuhan sumbereja ; andumugekaken suka parisuka ;  a

jv Basa Jawa (Javanese)
Rangsang Tuban